[{"text_idx": "#000005", "text": "I\u2019r rheini ohonoch nad ydych yn gyfarwydd a\u0302 Eleni, rydym yn sefydliad datblygu dawns sydd ar waith yng ngogledd-ddwyrain Cymru, yn benodol Sir Ddinbych, Sir y Fflint a Wrecsam. Pan fyddaf yn cyfarfod pobl newydd ac yn dweud wrthynt fy mod i\u2019n weinyddwr sefydliad datblygu dawns, nid yw\u2019n anghyffredin cael golwg syn fel ymateb, ac os dyma yw eich adwaith chi hefyd, nid chi yw\u2019r unig un! O\u2019i ddiffinio\u2019n syml, rydym yn elusen gofrestredig ac yn gwmni wedi\u2019i gyfyngu trwy warrant, gyda refeniw\u2019n cael ei gyllido gan Gyngor Celfyddydau Cymru. Rydym yn sefydliad bach, ond mae gennym nodau uchelgeisiol ac rydym yn cael effaith sylweddol ar yr unigolion a\u2019r grwpiau\u2019r ydym yn gweithio a\u0302 hwy. Rydym yn cynnal dosbarthiadau dawns mynediad agored (cyhoeddus), ond rydym yn gweithio hefyd gyda grwpiau cymunedol penodol i gynnig cymaint a\u0302 phosibl o gyfleoedd i ddawnsio. Rydym yn cynnal gweithdai a phrosiectau gydag ysgolion, ysbytai, cartrefi gofal, grwpiau ieuenctid a charchardai, gan rannu\u2019n cariad o ddawns a dangos buddion corfforol a meddyliol y gweithgaredd hwn."}, {"text_idx": "#000007", "text": "Mae\u2019r \u2018lockdown\u2019 yn cael effaith na fyddech chi efallai\u2019n ei sylweddoli. Mae ymarferwyr Eleni sy\u2019n mynd allan i\u2019r gymuned i gyflwyno\u2019n dosbarthiadau, gweithdai a phrosiectau yn artistiaid dawns llawrydd; mae Bwrdd Ymddiriedolwyr a Chyfarwyddwr Artistig Eleni wedi sicrhau\u2019r ymarferwyr y bydd ta\u0302l am waith sydd heb ei gwblhau a oedd eisoes wedi ei gontractio iddynt yn cael ei anrhydeddu, ond gyda sefyllfa mor ddieithr ac ansicr, mae angen mwy o ddarpariaeth hirdymor ar gyfer ein hymarferwyr. Os ydych chi\u2019n ddigon ffodus i fod mewn sefyllfa i gefnogi\u2019r genhadaeth hon, byddem yn ddiolchgar iawn am eich cymorth. Gallwch wneud cyfraniad trwy glicio yma. Diolch yn fawr ymlaen llaw."}, {"text_idx": "#000009", "text": "Un gair i orffen \u2013 yn ystod amserau poenus, ansicr a gofidus, gall dawns fod yn ffordd wych o roi eich sylw ar rywbeth arall, cael rhywfaint o ymarfer corff, a rhyddhau\u2019r endorffinau sy\u2019n peri ichi deimlo\u2019n dda. Er nad ydych chi\u2019n gallu mynd yn gorfforol i sesiynau dawnsio, pwyswn ar bawb a all wneud hynny\u2019n ddiogel i chwarae rhywfaint o\u2019u hoff gerddoriaeth a chadw llawenydd dawns i fynd yn eu cartrefi eu hunain. Mae\u2019r ti\u0302m yn dod a\u0302\u2019u pennau creadigol at ei gilydd i feddwl am ffyrdd newydd i gyflwyno dawns ar-lein ac oddi ar lein, felly cadwch lygad am unrhyw ddiweddariadau!"}, {"text_idx": "#000010", "text": "Edrychwn ymlaen yn fawr at yr amser pan allwn ni ddawnsio\u2019n bersonol gyda chi eto. Yn y cyfamser, cadwch yn ddiogel (ac arhoswch adref!)."}]